জামালপুর সংবাদদাতা : কেন্দ্রীয় বিএনপি’র নির্বাহী কমিটির সদস্য ও জামালপুর-২ আসনের সাবেক এমপি সুলতান মাহমুদ বাবু বলেছেন- আওয়ামী সরকার উন্নয়ন নয়, হামলা মামলার প্রকল্প বাস্তবায়নে ব্যস্ত আছে। কখনো বিরোধী রাজনৈতিক দলের নেতা কর্মীদের ওপর অতর্কিতভাবে হামলা মিথ্যা মামলা দায়ের করছে। নেতা-কর্মীদের কোণঠাশা করছে। বিএনপির মহাসচিবের গাড়িবহরে ন্যাক্কারজনক হামলাও একটি জ্বলন্ত প্রমাণ। গত মঙ্গলবার বিকালে ইসলামপুরের পূর্বাঞ্চলে বিএনপির এক আলোচনা সভা ও ইফতার মাহফিলে প্রধান অতিথির বক্তব্যে বিএনপির ওই নেতা এসব কথা বলেন।